એક તરફ દીપિકા પાદુકોણ અને રણવીર સિંહના લગ્નની વિધીઓ શરૂ થઈ ગઈ છે ત્યાં બીજી તરફ પ્રિયંકા ચોપરા અને નિક જોનસનાં લગ્નની તૈયારીઓ પણ જોર-શોરથી શરૂ થઈ ગઈ છે. જો કે, હજી સુધી પ્રિયંકા ચોપરાના લગ્નની તારીખ જાહેર નથી થઈ શકી પરંતુ લગ્નની પાર્ટીઓને ધ્યાનમાં રાખીને જોઈએ તો એવો અંદાજ લગાવી શકાય છે કે હવે તેમના લગ્નમાં વધારે સમય નથી રહ્યો. થોડા દિવસ પહેલા જ પ્રિયંકાએ બ્રાઈડલ સેરેમનિની પાર્ટી કરી હતી. જ્યારે હવે તેણ પ્રી વેડિંગ બેશ એટલે કે બેચરલ પાર્ટીના ફોટોગ્રાફ્સ વાયરલ કર્યા છે.